หอยหวาน

{{Taxobox
| image = Babyloniaareolata.jpg
| regnum = Animalia
| phylum = Mollusca
| classis = Gastropoda
| unranked_superfamilia= clade Hypsogastropoda
| superfamilia = Muricoidea
| familia = Babyloniidae
| genus = Babylonia
| species =B. areolata
| binomial = Babylonia areolata
| binomial_authority = (Link, H.F., 1807)
| synonyms =
 Babylonia areolata f. austraoceanensis Lan, 1997
 Babylonia lani Gittenberger & Goud, 2003
 Babylonia magnifica Fraussen & Stratmann, 2005
 Babylonia tessellata (Swainson, 1823)
 Buccinum areolatum Link, 1807 (การจัดกลุ่มเดิม) Buccinum maculosum Röding, 1798 (ไม่ถูกต้อง: คำพ้องรูปรองของ Buccinum maculosum Martyn, 1784)
 Eburna chemnitziana Fischer von Waldheim, 1807 Eburna tessellata Swainson, 1823
| synonyms_ref =

|ordo=Neogastropoda|domain=Eukaryota|subclassis=Caenogastropoda}}
หอยหวาน หรือ หอยตุ๊กแก หรือ หอยเทพรส (; ชื่อวิทยาศาสตร์: Babylonia areolata'') เป็นหอยทะเลฝาเดี่ยวชนิดหนึ่ง

เปลือกของหอยหวานค่อนข้างหนา ทรงไข่  ผิวเรียบสีขาว มีลายสีน้ำตาลเป็นรูปสี่เหลี่ยมผืนผ้าเรียงเป็นแถวตามเกลียวเปลือก ลำตัวแบ่งเป็น 4 ส่วน ได้แก่ หัว ประกอบด้วยปากที่เป็นงวงยื่น หนวด 1 คู่ และตา 1 คู่  คออยู่ถัดมาจากหนวด เป็นบริเวณที่พบอวัยวะเพศผู้ แมนเทิลเป็นส่วนที่ขดอยู่ภายในเปลือก ประกอบด้วยอวัยวะภายในต่าง ๆ ช่องขับถ่าย และท่อหายใจ (Siphon tube) และเท้าเป็นแผ่นกล้ามเนื้อแผ่กว้างใช้ในการเคลื่อนที่ อาศัยอยู่ตามพื้นทะเลที่เป็นทรายหรือทรายปนโคลน ในระดับความลึกตั้งแต่ 2–20 เมตร พบได้เฉพาะฝั่งอ่าวไทย ในต่างประเทศพบได้ที่ ทะเลฟิลิปปิน, ทะเลจีนใต้ ไต้หวัน และศรีลังกา ออกหากินตอนกลางคืน กินอาหารโดยใช้ปากที่เป็นงวง (proboscis) ยื่นออกมา โดยจะยื่นงวงไปยังอาหารและหลั่งน้ำย่อยไปย่อยอาหารและดูดอาหารเข้าร่างกาย หลังกินอาหารจะเคลื่อนที่ฝังตัวใต้ทราย ซึ่งอาหารได้แก่ ซากพืช ซากสัตว์ชนิดต่าง ๆ  มีขนาดโตเต็มที่ประมาณ 40–100 มิลลิเมตร
 
ขยายพันธุ์ด้วยการวางไข่ โดยหอยตัวเมียจะวางไข่เป็นฟัก วางไข่ครั้งละประมาณ 20–70 ฝัก โดยวางไข่ได้ทั้งปี ระยะเดือนมกราคมถึงมีนาคม จะวางไข่ได้มากที่สุด ฝักไข่มีความกว้างเฉลี่ย 10.32 มิลลิเมตร ความยาวเฉลี่ย 29.31 มิลลิเมตร มีก้านยึดติดกับวัตถุในพื้นทะเล เช่น เม็ดทราย ไข่ใช้เวลาฟักเป็นตัวประมาณ 5–7 วัน ลูกหอยวัยอ่อนเป็นระยะ veliger ดำรงชีวิตแบบแพลงก์ตอน คือ ลอยไปมาตามกระแสน้ำ กินแพลงก์ตอนเป็นอาหาร ระยะเวลาเติบโตจนเป็นวัยเจริญพันธุ์ประมาณ 1 ปี

ปัจจุบัน หอยหวานถือเป็นสัตว์เศรษฐกิจชนิดหนึ่ง นิยมรับประทานกันทั้งในประเทศและต่างประเทศ มีการเพาะเลี้ยงกันเป็นอาชีพ แต่ทว่าปริมาณหอยที่ได้นั้นยังไม่เพียงพอต่อการตลาด ทำให้มีราคาค่อนข้างสูง จึงมีการนำหอยหมากที่มีลักษณะและรสชาติใกล้เคียงกับหอยหวาน แต่มีผลผลิตจากการเพาะเลี้ยงและการประมงมากกว่า รสชาติแย่กว่า และมีราคาต่ำกว่า มาจำหน่ายในชื่อหอยหวานแทน สร้างความสับสนให้กับผู้บริโภค

อ้างอิง

แหล่งข้อมูลอื่น
Babylonia areolata 

วงศ์หอยหวาน
ปศุสัตว์
หวาน